0l/vol. 8 Jurnalul Oficial al Uniunii Europene 247 3200200620 L 197/53 JURNALUL OFICIAL AL COMUNITĂȚILOR EUROPENE 26.7.2002 DECIZIA PARLAMENTULUI EUROPEAN, A CONSILIULUI, A COMISIEI, A CURŢII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL, A COMITETULUI REGIUNILOR ȘI A OMBUDSMANULUI EUROPEAN din 25 iulie 2002 de înființare a Oficiului pentru Selecţia Personalului Comunităților Europene (2002/620|CE) PARLAMENTUL EUROPEAN, CONSILIUL UNIUNII EUROPENE, COMISIA EUROPEANĂ, CURTEA DE JUSTIȚIE, CURTEA DE CONTURI, COMITETUL ECONOMIC ȘI SOCIAL, COMITETUL REGIUNILOR ȘI OMBUDSMANUL EUROPEAN, având în vedere Statutul funcționarilor Comunităților Europene și Regimul aplicabil altor angajați ai Comunităților Europene, stabi- lite de Regulamentul (CEE, Euratom, CECO) nr. 259/68 al Consiliului (!), astfel cum a fost modificat ultima dată prin Regu- lamentul (CE, CECO, Euratom) nr. 490/2002 (2) și, în special, articolul 2 al treilea paragraf din Statutul personalului menționat, având în vedere avizul Comitetului pentru statutul personalului, întrucât: (1) Pentru o utilizare eficientă și economică a resurselor, ar tre- bui să se atribuie unui organism interinstituțional comun mijloacele necesare pentru selectarea funcționarilor și a altor categorii de personal al Comunităților Europene. (2) Organismul interinstituțional astfel înființat ar trebui să aibă sarcina de a elabora liste de rezerve dintre candidații aflați în competiție deschisă, în funcţie de nevoile indicate de fiecare instituție și în conformitate cu Statutul persona- lului, deciziile de numire a candidaților care au reușit la concursuri fiind luate de fiecare autoritate împuternicită să facă numiri. (3) În aceleași condiții, organismul interinstituțional ar trebui, de asemenea, să poată sprijini instituțiile, organismele, birourile și agențiile create prin tratate sau în conformitate cu acestea, la concursurile interne și la selectarea celorlalte categorii de personal, DECID: Articolul 1 Înființare Se înființează Oficiul pentru Selecţia Personalului Comunităților Europene (denumit în continuare „oficiul”). () JOL56, 43.1968,p. 1. () JOL77,20.3.2002,p. 1. Articolul 2 Competențe (1) Oficiul exercită competențele în materie de selecție conferite în temneiul articolului 30 primul paragraf din Statutul personalu- lui și cu anexa III la acest statut autorităților competente să facă numiri ale instituțiilor semnatare ale prezentei decizii. Doar în cazuri excepționale și cu acordul oficiului, instituțiile pot organiza propriile concursuri deschise pentru a satisface nevoile specifice de personal cu înaltă specializare. (2) În cazul în care competențele menționate în alineatul (1) sunt conferite unei autorități competente să facă numiri a unui organism, birou sau agenţie înființată prin tratate sau în conformitate cu acestea, oficiul poate exercita aceste competențe, la cerere. (3) Deciziile de numire a candidaților care au reușit la concursuri sunt adoptate de autoritățile competente să facă numiri ale Parlamentului European, Consiliului, Comisiei, Curţii de Justiţie, Curţii de Conturi, Comitetului Economic și Social, Comitetului Regiunilor și Ombudsmanului European și de orice organism, ofi- ciu sau agenție înființate prin tratate sau în conformitate cu acestea, care și-a delegat competențele oficiului sau a solicitat serviciile oficiului. Articolul 3 Atribuţii (1) Ca răspuns la cererile care îi sunt adresate de către autoritățile competente să facă numiri prevăzute la articolul 2, oficiul elabo- rează liste de rezerve dintre candidații la concursurile deschise menționate în articolul 30 primul paragraf din Statutul persona- lului și în conformitate cu anexa III la acesta. (2) Oficiul poate sprijini instituțiile, organismele, oficiile sau agențiile instituite prin tratate sau în conformitate cu acestea la organizarea concursurilor interne și la selectarea celorlalte categorii de personal. Articolul 4 Cereri, reclamații și recursuri În conformitate cu articolul 91a din Statutul personalului, cererile și reclamațiile privind exercitarea competențelor conferite conform articolului 2 alineatul (1) și (2) din prezenta decizie se depun la oficiu. Orice recurs în acest domeniu se face împotriva Comisiei.